ID-DEĊIŻJONI TAL-KUMMISSJONI
tal-15 ta' Marzu 2005
li tirrevoka d-Deċiżjoni 2002/626/KE li tapprova l-pjan sottomess minn Franza għall-qerda tad-deni tal-ħnieżer klassiku minn fost il-ħnieżer slavaġ f'Moselle u Meurthe-et-Moselle
(innotifikata taħt in-numru tad-dokument C(2005) 595)
(It-test bil-Franċiż biss huwa awtentiku)
(Test b'rilevanza għaż-ŻEE)
(2005/235/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar miżuri tal-Komunità għall-kontroll tad-deni tal-ħnieżer klassiku (1), u b'mod partikolari l-Artikolu 16(1), tagħha,
Billi:
(1)
F'April 2002 id-deni tal-ħnieżer klassiku kien ġie kkonfermat fil-popolazzjoni ta' ħnieżer slavaġ fid-dipartiment ta' Moselle fi Franza.
(2)
Bid-Deċiżjoni tal-Kummissjoni 2002/626/KE (2), il-pjan imressaq minn Franza għall-qerda ta' dik il-marda fid-dipartiment ta' Moselle u d-dipartiment kontigwu ta' Meurthe-et-Moselle kien ġie approvat.
(3)
Franza ssottomettiet informazzjoni li tindika li d-deni tal-ħnieżer klassiku fil-popolazzjoni ta' ħnieżer slavaġ inqered b'suċċess fid-dipartiment ta' Moselle u li l-pjan tal-qerda approvat m'għandux għalfejn ikompli jiġi applikat.
(4)
Jixraq għalhekk li tiġi rrevokata d-Deċiżjoni 2002/626/KE.
(5)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Id-Deċiżjoni 2002/626/KE hija rrevokata.
Artikolu 2
Din id-Deċiżoni hija indirizzata lir-Repubblika Franċiża.
Magħmula fi Brussell, fil-15 ta' Marzu 2005